Andreas Walser
Ed ussa – vom jau

Communicaziun a las medias

mardi, ils 31 da schaner 2017

11-02 fin 16-07-2017

Andreas Walser (1908 – 1930) è ina persunalitad extraordinaria en il mund grischun da l'art e da la cultura. L'exposiziun ch'è vegnida concepida ensemen cun la musicista Vera Kappeler per il "laboratori" dal museum, avra novas vias vers quest artist excepziunal ch'è mort baud.

Creschì si sco figl d'in reverenda en la citad da Cuira, è Andreas Walser emigrà cun 20 onns en la metropola d'art Paris. Tenor sias atgnas indicaziuns vuleva el "daventar dal tuttafatg Franzos". A Paris ha el emprendì d'enconuscher persunalitads famusas da la scena d'art e da litteratura. El ha lavurà sco in nar, savens sut l'influenza da drogas, ed ha prest pudì mussar intginas ovras en exposiziuns. E tuttina turnava el adina puspè en il Grischun, tar ses amis da giuventetgna e tar ses ami patern ed exemplaric Ernst Ludwig Kirchner.

L'ovra artistica dad Andreas Walser è – malgrà sia curta fasa creativa – fitg voluminusa. L'exposiziun dat ina survista da las ovras e da las gruppas d'ovras las pli impurtantas e tematisescha differents puncts centrals. L'enconuschent decoratur da tribuna grischun Duri Bischoff ornescha il laboratori al 1. plaun sura da l'edifizi nov cun installaziuns davart las situaziuns da vita dad Andreas Walser. Questas 'culissas', illuminadas dal tecnicist d'illuminaziuns Roger Stieger, accumpognan l'exposiziun sco er differents programs musicals-poetics cun musicistas e musicists sco er cun acturas ed acturs tschernids, cun commembras e commembers dal Teater giuven grischun (TGG) e cun scolaras e scolars da la scola chantunala grischuna Cuira.

Davart l'artist:

Andreas Walser è naschì ils 13 d'avrigl 1908 a Cuira. Là ha el absolvì da l'onn 1921 fin l'onn 1928 il gimnasi a la scola chantunala grischuna. Il zercladur dal 1928 è el sa scuntrà l'emprima giada cun Ernst Ludwig Kirchner a Tavau. L'atun dal 1928 è Walser ì a Paris. Cun Augusto Giacometti, Ernst Ludwig Kirchner e cun la sopranista Bärby Hunger ha Walser tgirà in contact per correspundenza. Il december dal 1928 ha Walser ch'aveva 21 onns, scuntrà per l'emprima giada Pablo Picasso.

Il schaner dal 1929 ha Andreas Walser etablì a Paris il contact cun Jean Cocteau, litterat da gronda influenza, artist e reschissur. En il decurs da la primavaira ha Walser fatg l'enconuschientscha dad ulteriuras persunalitads da la bohème da Paris, sco tranter auter Klaus Mann, René Crevel, Maurice Tabard e Colette. Da quest temp po il pictur mussar ed er vender emprimas ovras en exposiziuns. La fin d'avrigl dal 1929 mitscha el mo per paucas la mort suenter ina surdosa da drogas.

A Paris sa participescha el a la *Exposition d’art abstrait* ch'è vegnida concepida dals conturns da la gruppa d'artists Cercle et Carré. La fin da fanadur visita el puspè Ernst Ludwig Kirchner e scuntra sin il Wildboden il pictur Fritz Winter.

Er Nadal e Bumaun dals onns 1929/1930 passenta Andreas Walser en Svizra.

Ils 19 da mars 1930 mora Andreas Walser a Paris sut circumstanzas betg scleridas.

Orientaziun a las medias

gievgia, ils 09 da favrer 2017, a las 11.00

Vernissascha

venderdi, ils 10 da favrer 2017, a las 18.00

Exposiziun

dals 11 da favrer fin ils 16 da fanadur 2017

mardi fin dumengia, da las 10.00 fin las 17.00

gievgia da las 10.00 fin las 20.00

Nus ans allegrain da Voss rapport.

Contact per las medias

Stephan Kunz

Directur dal museum d'art dal Grischun

T +41 81 257 28 68

stephan.kunz@bkm.gr.ch

OCCURENZAS TAR L'EXPOSIZIUN

Andreas Walser

Ed ussa – vom jau

Direcziun artistica: Vera Kappeler

Concepziun dal spazi: Duri Bischoff

Tecnica d'illuminaziun: Roger Stieger

ve 10-02, a las 18.00

Vernissascha

cun intervenziuns musicalas da
Noëlle-Anne Darbellay e Francisco Sierra: violina, viola, violinofon, performance, processiun

Christian Wolfarth: percussiun

Walter Lietha: chant, ghitarra

gie 09-03 / ve 10-03, a las 20.00

«Vus duessas far in pau sport!»

Nikolaus Schmid: pledader

Tobias Meier: saxofon

Marc Mean: clavazin

scolaras e scolars da la scola chantunala grischuna Cuira

gie 25-03, a las 20.00 / du 26-03, a las 17.00

"Jau gughegel da scriver mo a Tai uschia"

Florian Stoffner: e-ghitarra

Hannah Meret Burkhard: chant

Vera Kappeler: clavazin

scolaras e scolars da la scola chantunala grischuna Cuira e commembras e commembers dal TGG (Teater giuven grischun)

gie 06-04 / ve 07-04, a las 20.00

"Tut persul en l'eter"

Michael Arbenz: clavazin

Strotter Inst.: Arbenz: grammofons preparads

scolaras e scolars da la scola chantunala grischuna Cuira

gie 04-05, a las 19.00

Vernissascha dal cudesch

Heinz Bütler «Metro zum Höllentor. Andreas Walser 1908-1930»

Chasa editura Limmat, Turitg

gie 11-05 / ve 12-05, a las 20.00

"Dal rest na ma plascha la sanadad betg"

Peter Conradin Zumthor: battaria

Lionel Friedli: battaria

scolaras e scolars da la scola chantunala grischuna Cuira

ma 30-05 / me 31-05, a las 20.00

«Cher Petit»

Denise Wintsch: gieu

Vera Kappeler: clavazin, cyber piano

scolaras e scolars da la scola chantunala grischuna Cuira e commembras e commembers dal TGG

so 24-06, a las 20.00 / du 25-06, a las 11.00

"Ed ussa – vom jau"

lrina Ungureanu: chant

Vera Kappeler: clavazin, armonium

Christian Wolfarth: percussiun

scolaras e scolars da la scola chantunala grischuna Cuira e commembras e commembers dal TGG

me 12-07 / gie 13-07, a las 20.00

Finissascha

Franz Treichler (The Young Gods): vusch, ghitarra, electronica